Windhoek se waterverbruik in die rooi - Omgewing - Republikein
Friday, July 19th, 10:22:41
22 May 2019 | Omgewing
Die Windhoekse munisipaliteit sê oor die afgelope week het Windhoekers 7% meer water gebruik as wat huidige teikens vir waterbesparing toelaat. Die weeklikse teiken is tans 465 000 m³, maar meer as 497 332 m³ is die afgelope week gebruik.
Die munisipaliteit het Windhoekers daaraan herinner dat vanaf 1 Mei 15% water bespaar moet word en dat waterbeperkings, wat van toepassing is sodra die kategorie D waterbestuursplan in werking gestel word, vanaf 1 Julie geld.
10 ure gelede | Tegnologie Ongerymdhede by EOH oopgevlek | Maroela Media
Ongerymdhede by EOH oopgevlek
EOH (Foto: Facebook)
Die tegnologiegroep EOH het Dinsdag bekend gemaak dat ŉ ondersoek deur die regsfirma ENSafrica ongerymdhede soos onreëlmatighede by tenders, ongestaafde betalings en onetiese sakeverhoudings by dié maatskappy oopgevlek het.
Luidens ŉ verklaring deur EOH uitgereik, is dié ongerymdhede by die direktoraat vir prioriteitsmisdade (die Valke) aangemeld en die maatskappy het reeds sy diensverhouding met individue wat betrokke was by skelmstreke in die maatskappy, beëindig.
Die maatskappy het ook ENSafrica beveel om kriminele aanklagte teen die skuldiges aanhangig te maak en siviele eise in te dien om verliese te verhaal.
Die maatskappy het te midde van die aankondiging ook bekend gemaak dat drie van sy direkteure bedank het. Dié bedankings sal effektief op 12 Julie in werking tree.
EOH is in 2016 deur ŉ skandaal geruk nadat bewerings oor staatsongerymdhede aan die lig gekom het wat verskeie staatsdepartemente soos verdediging, water en sanitasie asook die polisie en die eThekwini-munisipaliteit, insluit.
Dié skandaal het sy tol van Asher Bohbot, stigterslid en voormalige uitvoerende hoof, geëis en Bohbot het in Februarie uit die raad bedank.
Dit het die maatskappy aangespoor om ŉ interne ondersoek te loods na sy kontrakte in die publieke sektor.
Luidens die verklaring sal die maatskappy se direksie beslis optree ten opsigte van enige verdere oortredings wat tydens die ondersoek geïdentifiseer mag word.
EOH is ook reeds besig om ŉ omvattende remediëringsplan te ontwikkel met ŉ aantal maatreëls wat reeds geïmplementeer is, terwyl ander mettertyd sal volg.
“ŉ Groot hoeveelheid werk is reeds gedoen om die korporatiewe struktuur te laat hersien, robuuste risikobestuurs- en versagtingsinisiatiewe te implementeer, nuwe leierskap aan te stel en deursigtigheid, aanspreeklikheid en verslagdoening [binne die maatskappy] te verhoog,” lui die verklaring.
Die maatskappy voer aan dat die onlangse aanstellings van ŉ nuwe voorsitter vir sy direksie asook drie onafhanklike en nie-uitvoerende direkteure ŉ belangrike mylpaal vir die maatskappy is om sy leierskapvermoë en bestuursoorsig te verbeter.
Die ouditfirma PwC sit ook hand by met die opstel van interne ouditfunksies terwyl ENSafrica gehelp het om ŉ teen-omkopery-program vir die maatskappy te implementeer.
Stephen Coller, die uitvoerende hoof van EOH, en Megan Pydigadu, finansiële direkteur, sal tot verdere kennisgewing die leisels oorneem by die direkteure wat bedank het.
Raadslid, vrou in KwaDukuza gewond
Dankie Here! Ek was so jaar of 2 terug nie goed genoeg vir EOH en my hare was te ROOI, siestog, mag julle bedrogspul oopgevlek word,
hallelujah laat die waarheid op die dakke geskree word!
Die wiel draai ou maat, stem saam met jou…
So lyk dit maar orals. Bedrog is aan die orde van die dag.
Wie is EOH ??
Car · 2 maande gelede
Niks nuuts nie, oorgrote meerderheid staatsamptenare is korrupt.
Ou Ingenieur · 2 maande gelede
Vir ons in die Ingenieursbedryf is dit baie relevant!
Skelms waarteen jy moet probeer kompeteer!
SB · 2 maande gelede
Bohbot was ‘n Zuma puppet. Al van so vroeg as 2010. Kry vir julle!!!!!!!
Hou gerus maar die finansiele direkteur met n valkoog dop!